สังคมข่าวหุ้น
SET ปิดวานนี้ ที่ระดับ 1,684.23 จุด เพิ่มขึ้น 6.99 จุด มูลค่าการซื้อขาย 84,621.58 ล้านบาท การซื้อขายหุ้นวานนี้ ดัชนีเคลื่อนไหวในแดนบวก
SET ปิดวานนี้ ที่ระดับ 1,684.23 จุด เพิ่มขึ้น 6.99 จุด มูลค่าการซื้อขาย 84,621.58 ล้านบาท การซื้อขายหุ้นวานนี้ ดัชนีเคลื่อนไหวในแดนบวก
9 ก.พ. 2565

SET ปิดวานนี้ (8 ก.พ.) ที่ระดับ 1,684.23 จุด เพิ่มขึ้น 6.99 จุด (+0.42%) มูลค่าการซื้อขาย 84,621.58 ล้านบาท การซื้อขายหุ้นวานนี้ ดัชนีเคลื่อนไหวในแดนบวก โดยทำระดับสูงสุด 1,685.14 จุด และระดับต่ำสุด 1,677.48 จุด
นักวิเคราะห์ฯ เผยตลาดหุ้นไทยวานนี้ทรงตัว ยืนแดนบวกได้เล็กน้อย สอดคล้องกับตลาดภูมิภาคเอเชีย จากนักลงทุนรอดูตัวเลขเงินเฟ้อของสหรัฐฯ ในสัปดาห์นี้ แนวโน้มวันนี้คาดแกว่งไซด์เวย์ในกรอบแนวรับ 1,670 จุด และแนวต้าน 1,690 จุด แนะติดตามการประชุมกนง.
ยังคงเป็นหุ้นดาวเด่นสำหรับ หุ้น “กลุ่มแบงก์” แม้จะผ่านพ้นช่วงประกาศงบมาแล้ว แต่ก็ยังคงเป็นที่นิยม โดย บล.เอเซีย พลัส หรือ ASPS ส่องภาพรวมหลังการประชุมนักวิเคราะห์ครบทั้งกลุ่มฯ ยืนยันมุมมองการฟื้นตัวของกำไรปี 2565 คาดกำไรสุทธิกลุ่มปี 2565 เติบโต 10% (ไม่รวมกำไรพิเศษจาก BAY ในปี 2564) หนุนด้วยทิศทาง Credit Cost ลดลง ตามการฟื้นตัวของเศรษฐกิจไทย อีกทั้งแนวโน้มสินเชื่อขยายตัว โดยเฉพาะสินเชื่อลูกค้าธุรกิจที่จะเห็นความต้องการใช้สินเชื่อ ทั้งในกลุ่ม working capital และ Term Loan ขณะที่สินเชื่อรายย่อย คาดการแข่งขันรุนแรง จากนโยบายสินเชื่อหลายธนาคารเป็นไปในเชิงรุกมากขึ้น เลือก KBANK, SCB, BBL
ตลาดหลักทรัพย์ฯ เผยต่างชาติกลับเข้ามาซื้อสุทธิหุ้นไทยสองเดือนติดต่อกัน เดือน ม.ค. 2565 ซื้อสุทธิกว่า 1.42 หมื่นล้านบาท โดยเน้นหุ้นเปิดเมือง “การเงิน-ทรัพยากร-บริการ” เด่น ด้านยีลด์แตะ 2.66% สูงกว่าค่าเฉลี่ยตลาดหุ้นเอเชียอยู่ที่ 2.37%
วันนี้ขอเริ่มต้นด้วยว่าที่หุ้นน้องใหม่อย่าง “บมจ.พีซแอนด์ลีฟวิ่ง” หรือ PEACE พร้อมนำหุ้นเข้าเทรดวันแรกในตลาดหลักทรัพย์แห่งประเทศไทย (SET) 10 ก.พ.นี้ ใช้ชื่อย่อ PEACE ชูพื้นฐานทางธุรกิจที่แข็งแกร่ง มั่นใจนักลงทุนตอบรับดี หลังยอดจองซื้อหุ้น IPO ล้นหลาม พร้อมปักธงผลการดำเนินงานเติบโต 3 เท่า ใน 5 ปีข้างหน้า เดินหน้าระดมทุนต่อยอดธุรกิจ ผุดโครงการอสังหาฯ แนวราบในสองปีนี้กว่า 3 พันล้านบาท
“สุรชัย เชษฐโชติศักดิ์” ประธานเจ้าหน้าที่บริหาร บมจ.อาร์เอส RS เข้าซื้อกิจการทั้งหมดของยูนิลีเวอร์ ไลฟ์ หรือยูไลฟ์ (ULife) หน่วยธุรกิจขายตรงของยูนิลีเวอร์ มูลค่ากว่า 880 ล้านบาท เพื่อต่อยอดโมเดล Entertainmerce และขยาย Ecosystem ของอาร์เอส กรุ๊ป ช่วยเสริมความแข็งแกร่งทั้งในเรื่องของโปรดักส์ ช่องทางการจัดจำหน่าย การสร้างโมเดลธุรกิจใหม่ ๆ ให้แก่ธุรกิจคอมเมิร์ซ และสร้าง Synergy ภายในกลุ่มธุรกิจ โดยอาร์เอส กรุ๊ป ตั้งเป้าผลักดันให้ยูไลฟ์ขึ้นเป็นบริษัทขายตรงชั้นนำติดอันดับ 1 ใน 5 ของประเทศ ภายในระยะเวลา 3 ปี
บมจ.ดับบลิวเอชเอ ยูทิลิตี้ส์ แอนด์ พาวเวอร์ (WHAUP) เปิดศักราชรับปีเสือทอง ประกาศเดินหน้า อัดแผนการลงทุน 5 ปี 10,000 ล้านบาท พร้อมนำเทคโนโลยีมาใช้เพื่อทรานส์ฟอร์มธุรกิจ สู่การเป็นผู้นำการให้บริการด้านสาธารณูปโภคและพลังงานของภูมิภาค ด้าน CEO “นิพนธ์ บุญเดชานันทน์” เชื่อภาพรวมอุตสาหกรรมสาธารณูปโภค (น้ำ-ไฟ) ปี 2565 ดีต่อเนื่อง ส่งผลให้ธุรกิจทั้งในและต่างประเทศโตฉลุย พร้อมมองโอกาสการลงทุน M&amp;A คาดการณ์รายได้รวมและส่วนแบ่งกำไรจากการดำเนินงานปกติแตะระดับ 6,000 ล้านบาทในปี 2569 หรือ 2 เท่าจากปี 2564
“นันทิยะ ดารกานนท์” ประธานเจ้าหน้าที่บริหาร บริษัท วินเนอร์ยี่ เมดิคอล จำกัด (มหาชน) หรือ WINMED กางแผนธุรกิจปี 2565 เดินหน้าสร้างการเติบโต ชูกลยุทธ์ New S Curve ขับเคลื่อน 2 กลุ่มธุรกิจหลัก 1.กลุ่มธุรกิจจัดจำหน่ายอุปกรณ์ทางการแพทย์ 2.กลุ่มธุรกิจให้บริการห้องปฏิบัติการวินิจฉัยทางการแพทย์ มุ่งเน้นออกผลิตภัณฑ์นวัตกรรมคัดกรอง-การรักษาครบวงจร ลุยเปิดให้บริการ WINMED LAB เสริมศักยภาพการเติบโต ตั้งเป้าหมายรายได้โต 50% รักษาอัตรากำไรสุทธิ 9-11%